Document ID: 32004R1730

KOMISJONI MÄÄRUS (EÜ) nr 1730/2004,
4. oktoober 2004,
millega muudetakse määrust (EÜ) nr 1185/2004 osaliste pakkumiskutsete pakkumiste esitamise tähtaja osas Saksamaa sekkumisameti valduses oleva rukki eksportimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni 25. juuni 2004. aasta määruse (EÜ) nr 1185/2004 artikliga 5, millega kuulutatakse välja alaline pakkumismenetlus Saksamaa sekkumisameti valduses oleva rukki edasimüümiseks ühenduse turul, (2) nähakse ette, et pakkumiste esitamise tähtajad osaliste pakkumiskutsete puhul lõppevad igal neljapäeval, välja arvatud teatavad kuupäevad.
(2)
Kuna 1. ja 2. november 2004 ning 30. detsember 2004 on enamikes liikmesriikides puhkepäevad, tuleks haldamise ja ladusa juhtimise tagamiseks tühistada osalised pakkumiskutsed, mille tähtajad lõppevad 4. novembril 2004 ja 30. detsembril 2004.
(3)
Seetõttu tuleks muuta määrust (EÜ) nr 1185/2004.
(4)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1185/2004 artikli 5 lõige 2 asendatakse järgmisega:
“2. Osaliste pakkumiskutsete raames lõppeb pakkumiste esitamine igal neljapäeval kell 9.00 (Brüsseli aja järgi), välja arvatud 22. juulil 2004, 5. augustil 2004, 19. augustil 2004, 2. septembril 2004, 4. novembril 2004, 23. detsembril 2004, 30. detsembril 2004, 24. märtsil 2005, 5. mail 2005 ja 26. mail 2005.”
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. oktoober 2004

Labels: 3
18
17